Xas akka aṭas n wuguren i d-yettilin deg wahil-agi, maca, aselmed n tmaziɣt yesɛa iswi n uressi n yidles d yimenzayen n tunmasit tamaziɣt i ɣer ilaq ad yuɣal unelmad d uselmad deg ugbur n temsirin ara yesselḥun almud-a. Ma neddem ayen i d-yusan deg wahilen n uselmed n tmaziɣt deg useggas wis ukuẓ d amedya, ad d-naf : “ Iswi n uselmed n tutlayt, akken i d-yusa deg wahil-a, ad d-nerr inelmaden n uswir-a zemren ad d-senfalin ama s timawit, ama s tira deg talɣiwin yemxalafen n yinaw am : ullis, aglam, assegzi, d usfukel3